ওয়াদি, অববাহিকা ও মরূদ্যানে পলি জমা হওয়া পাললিক এলাকায় কিছু উর্বর ভূমি দেখা যায়। সৌদি আরবের প্রধান ভূ-সংস্থানিক বৈশিষ্ট্য হচ্ছে মধ্যাঞ্চলীয় মালভূমি লোহিত সাগর থেকে অপ্রত্যাশিতভাবে ওপরের দিকে উঠে গেছে এবং ক্রমান্বয়ে নেজদের অভ্যন্তরে এবং পারস্য উপসাগরের দিকে নেমে গেছে। লোহিত সাগরের উপকূলে তিহামাহ নামে পরিচিত একটি সঙ্কীর্ণ উপকূলীয় সমভূমি আছে, আর এর সমান্তরালে আছে একটি ক্রমোন্নত মনোরম ঢাল। দক্ষিণ-পশ্চিম প্রদেশ আসির পর্বতময় এবং এখানে আছে ৩ হাজার ১৩৩ মিটার (১০,২৭৯ ফুট) উঁচু মাউন্ট সাউদা যা সৌদি আরবের সর্বোচ্চ স্থান।